تورکیه باش ناظیر بینا‌لی ییل‌دیریم ایسه دانیشماسینا، ساحه‌سی دولدوران بوتون مخالیف سیاسی پارسی باشقانی و طرفدارلارینی سلاملایا‌راق باشلادی.
"81 شهر ایله شما‌لی قیبریس تورک جمهوریتیندا بو میتینگی ایزله‌ین هر کسی سالاملاییرام" دئین بینا‌لی ییل‌دیریم، 15 ژوئیه‌نین تورک میللتی‌نین 2ینجی قورتولوش دؤیوشو اولدوغونو وورغولادی.
"بو میللت تورپاغین اوزرینده شرفسیزجه یاشاماق‌دانسا، تورپاغین آلتیندا شرفله یاتماغی سئچدی" دئین باش ناظیر، بؤلومو تشکیلات پ.ک.ک-نین دا وطنداش‌لار آراسینا نیفرت توخومو اکمسینه سون وئریله‌جگینی سؤیله‌دی.
15  ژوئیه‌نین میکروب‌لاریندا تمیزلندیگی گون اولدوغونو یازان ایلدیریم، میللتی ناراحات ائدن بوتون عنصورلارین آرا‌دان قالدیریلاجاغینی بیلدیریب.
ییل‌دیریم، "فتو چته باشی تورکیه‌یه گله‌جک بو خائین‌لیگی حسابینی وئره‌جک" دئیه دانیشدی.
تورکیه بؤیوک میللت مجلیسی صدری ایسماعیل قهرمان دا چیخیشیندا، خائین تلاشی یاشاندیغی 15 ژوئیه گئجه‌سی تورکیه بؤیوک میللیتی-نین آچیق اولدوغونو و ایشلرینی داوام ائتدیردیگینی خاطیرلاتدی.
کودتاچی‌لرین او گئجه مجلیسه بومبا آتدیق‌لارینی سؤیله‌ین قهرامان، بونون میللتین اوره‌گی‌نین بومبالانماسی معناسینی گلدیگینی وورغولادی.
آنجاق عزم و جسارت گؤسترن میللتین بو خائین تلاشی باسدیردیغینی ایفاده ائدن ایسماعیل قهرمان، کودتا‌لار تاریخی‌نین ده بئله‌جه سونا چاتدیغینی وورغولادی.
اومیدینی تورکیه‌یه باغلامیش بیر کؤنول جوغرافیاسی اولدوغونا ایشاره ائدن تورکیه بؤیوک میللت مجلیسی صدری؛
"میللت دولت‌سیز، دولت اوردوسوز اولماز" دئدی.
